Vir die hoeveelste keer word ek vanjaar byna omgery op die R304. En wees verseker dit is nie omdat ek in die pad draf nie.
Kan iemand van die verkeers-departement dalk net die reëls van die noodbaan aan ons motoriste verduidelik asseblief.
Wees egter gewaarsku, meneer padvark, wat met ’n “wat-soek-jy-in-die-pad-houding” terugkyk in jou truspieëltjie. Dit kan dalk net ek wees op wie jy volgende keer afpyl.
Sommige motorbestuurders moet besef hierdie drawwers en fietsryers lewer ’n groot belastingbydrae tot die pad waarop hulle ry.